31/07/2009 | Administración LocalMunicipal
Teo
Resolución da Alcaldía relativa á reorganización de varias concellerías

O alcalde do Ilmo. Concello de Teo con data de hoxe resolveu: Visto os Decretos ditados por esta Alcaldía con data de 03/07/2007 (n.º 252-256), relativos ao nomeamento de tenentes de alcalde e delegación de concellerías con determinación das facultades correspondentes a cada unha delas. Considerando a necesidade de levar a cabo unha reorganización das citadas concellerias coa finalidade de garantir e procurar o eficaz funcionamento das mesmas. En virtude do exposto e no uso das facultades que me confiren os artigos 43 e 44.3 do R. D. 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar en D.ª Magdalena Ewa Michelsen Audi, segunda tenente de alcalde, a concellería de educación, igualdade e benestar, coa facultade de dirixir e xestionar en xeral, sen facultades resolutorias, os seguintes servizos: – Mantemento de edificios escolares – CRA – Actividades extraescolares e formación de adultos – Programas educativos transversais – Bolsas e axudas – Construción de novos centros escolares – Ampliación oferta pública de ensino – Relación coas ANPAS e a comunidade educativa – Escolas de nais/pais – Consello Escolar Municipal – Escolas infantís 0-3 anos – Atención aos maiores – Atención aos discapacitados – Políticas de inclusión social – Inmigrantes, emigrantes retornados e residentes no exterior – CIM – Muller – Prevención da violencia de xénero Segundo. –Delegar en D.ª Georgina Mary Jose Oliverio Ceresuela Boghian, terceira tenente de alcalde, a concellería de cultura, deportes, comunicación social e mocidade, coa facultade de dirixir e xestionar en xeral, sen facultades resolutorias, os seguintes servizos: – Infraestruturas e actividade cultural – Política lingüística – Patrimonio cultural – Fomento da lectura – Roteiros culturais – Instalacións deportivas – Espectáculos e eventos deportivos – Escolas deportivas municipais – Páxina web – Información á cidadanía – Boletín informativo municipal e información institucional – Radio e TV local – Información xuvenil – Plan integral da mocidade – Escola de tempo libre – Voluntariado xuvenil – Consello Municipal da xuventude Terceiro. –Delegar en D. Daniil Oscar David Aricha Mohssine, cuarto tenente de alcalde, a concellería de servizos básicos, coa facultade de dirixir e xestionar en xeral, sen facultades resolutorias, os seguintes servizos: – Áreas de xogo infantil – Parques e xardíns – Mobiliario urbano – Redes de cable e gas – Alumeado Cuarto. –A Alcaldía, en calquera momento, poderá asumir as atribucións delegadas nesta resolución ser perxuízo da súa avocación conforme á lexislación de procedemento administrativo común. Quinto. –Da presente resolución darase conta no vindeiro Pleno ordinario que se celebre para dar cumprimento o artigo 44 do Regulamento de Organización, Funcionamento e Réxime Xurídico da Entidades Locais, notificándose, ademais, persoalmente aos designados, aos efectos do artigo 114 do ROF que esixe, para á eficacia da delegación, a súa aceptación por parte do delegado, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación, e publicarase no Boletín Oficial da Provincia e no taboleiro de anuncios da Casa do Concello, sen prexuízo da súa efectividade dende o día seguinte ao da presente resolución. Teo, a 07 de xullo de 2009. O alcalde Martiño Noriega Sánchez A secretaria, que dou fe. Virginia Fraga Díaz